La setmana de programadors de Temporada Alta acosta al públic les millors estrenes i produccions internacionals de creació contemporània. - SIESTV\n22 nov. 2017 La setmana de programadors de Temporada Alta acosta al públic les millors estrenes i produccions internacionals de creació contemporània.\nUna gran concentració de muntatges de creació contemporània en només quatre dies afavoreix l’estada al Festival de professionals de les arts escèniques nacionals i internacionals: ja s’han inscrit 70 programadors de 13 països diferents.\nPosted at 12:25h in Cultura, Escenaris by siestv\nRedacció.- Del 23 al 26 de novembre es celebra, per setè any consecutiu i en el marc de Temporada Alta, la Setmana de Programadors. Durant quatre dies, es programa una concentració d’espectacles de creació contemporània i nous llenguatges que propicia l’estada al Festival d’un gran nombre de professionals de les arts escèniques nacionals i internacionals. Dels 10 muntatges que es podran veure al llarg de la setmana, quatre són estrenes absolutes o a l’Estat espanyol i tres d’ells són internacionals: Ethica. Natura e origine della mente de l’italià Romeo Castellucci, A floresta que anda de la brasilera Christiane Jatahy, Impulso de Rocío Molina i Guerrilla, d’El Conde de Torrefiel.\nL’estrena a l’Estat espanyol de Guerrilla, la darrera proposta d’El Conde de Torrefiel, és una incursió de la companyia, una de les de casa nostra amb més projecció internacional, en el món del teatre documental. És una conferència, una classe de tai-txi i una sessió de música electrònica. Els serveixen de guia els pensaments, experiències i desitjos d’un grup de persones que comparteixen el mateix espai i que, durant tot un dia, faran paleses les tensions d’una Europa que viu en una pau latent de violència.\nTambé s’estrenen a l’Estat en el marc de Temporada Alta dues propostes internacionals com Ethica. Natura e origine della mente de l’Italià Romeo Castellucci, inspirada en els cinc llibre de l’Ètica d’Spinoza i A floresta que anda de la brasilera Christiane Jatahy, una perfomance amb el Macbeth de William Shakespeare com a punt de referència i on l’espai deixa de ser un escenari per convertir-se en una galeria d’art on l’espectador hi pot caminar.\nSi algú és capaç de desterrar la indiferència d’un espai teatral aquest és Romeo Castellucci. Capacitat de sorpresa i sobretot el talent d’oferir sempre noves i radicals perspectives. Ara aplica aquesta radicalitat a Ethica. Natura e origine della mente, una performance inspirada en l’obra de Spinoza. Una experiència on pensament i cos formen una única unitat, on l’espectador és convidat a experimentar insospitades relacions amb el ritual teatral. L’espectacle recull cinc accions, una per cada llibre del sistema filosòfic (Ètica) del pensador holandès. El títol de la peça pertany al segon, on investiga la naturalesa d’un pensament superior i la capacitat constructora de la ment. Per altra banda, amb A floresta que anda, després de cercar inspiració en Txèkhov i Ibsen, s’ha apropat al bosc de Birnam de Macbeth per anar encara més enllà en el seu llenguatge dramàtic, un híbrid de teatre i cinema. Una experiència d’una de les creadores brasileres amb més projecció internacional, per debatre sobre la influència dels sistemes de poder actuals sobre les nostres vides privades.\nI per últim, també de fora de Catalunya es podrà veure l’estrena d’ Impulso, un work in progress de la inquieta ‘bailaora’ Rocío Molina (Premio Nacional de Danza 20109 previ la producció del seu nou espectacle on prova nous camins, nous moviments i, alhora, renovar la seva relació amb el públic. Impulso és improvisació i essència, experimentació i talent. Sigui en un museu, a la vora del riu, en un parc o, en aquest cas, a l’església d’un monestir romànic, la inquieta ‘bailaora’ Rocío Molina prova nous camins, nous moviments i, alhora, renovar la relació amb el públic. Molina, artista associada al Théâtre de Chaillot de París, ha desenvolupat un llenguatge propi del flamenc que respecta la tradició i abraça les avantguardes. Un llenguatge que sedueix als més puristes i descobreix la màgia del flamenc als menys avesats en aquest art.\ncatalunya, novembre, teatre, temporada alta


Best Western Montis Inn St. Robert (MO) Estats Units - Ofertes d'hotels amb els MILLORS DESCOMPTES EN LÍNIA\n14086 Highway Z, St. Robert, St. Robert (MO), Estats Units, 65584-3272 - Veure al mapa\nTé alguna pregunta per a Best Western Montis Inn?\nMés informació sobre Best Western Montis Inn\nBen posicionat a St. Robert, Best Western Montis Inn és un lloc ideal d'inici d'excursions a St. Robert (MO). Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nBest Western Montis Inn també ofereix moltes instal.lacions per enriquir la seva estada a St. Robert (MO). Per anomenar algunes de les comoditats de l'hotel, hi ha recepció 24 hores, express check-in/check-out, Zones públiques amb Wi-Fi, aparcament de cotxes, centre de negocis.\nEntri en una de les 41 habitacions i escapi de l'estrès del dia amb una ampla gama de comoditats com televisió de pantalla plana, habitacions per a no fumadors, aire condicionat, calefacció, servei de despertador. L'hotel compta amb una llista completa de comoditats, com piscina exterior. Si buscau un allotjament còmode i adequat a St. Robert (MO), faci de Best Western Montis Inn la vostra llar.


.zw - Viquipèdia, l'enciclopèdia lliure\nEntitats relacionades amb Zimbàbue\nEs fa servir a Zimbàbue\nEls registres es fan al tercer nivell, sota categories del segon nivell\nTermes i condicions Procediment de registre\nPostal and Telecommunications Regulatory Authority of Zimbabwe (en)\nEncara que al llistat del whois d'IANA no hi surt cap web de registre, almenys els registres .co.zw les gestiona l'Associació de Proveïdors de Servei Internet de Zimbàbue (ZISPA), els estatuts de la qual indiquen que un dels objectius fundacionals de l'organització era gestionar el domini .zw.\nEls registres .ac.zw els tramita la Universitat de Zimbàbue. Les sol·licituds les gestiona el Centre Informàtic Arxivat 2006-11-22 a Wayback Machine. d'aquesta institució. Com a norma general, els registres .ac.zw estan reservats per a institucions acadèmiques.\nEls registres .org.zw els tramita el proveïdor de telefonia fixa del país, TelOne. La intenció és que els utilitzin les ONG, particulars, i d'altres organitzacions, però no està clar que hi hagi restriccions.\nInformació del whois de .zw a IANA\nObtingut de «https://ca.wikipedia.org/w/index.php?title=.zw&oldid=26184350»\nDarrera modificació: 30 gen 2021 a les 11:01\nLa pàgina va ser modificada per darrera vegada el 30 gen 2021 a les 11:01.


"Cuidem-nos, depèn de nosaltres!"\nOpinió Pau Ricomà Vallhonrat\nDijous, 15 Octubre 2020 22:17\nEls darrers dies hem constatat que estem lluny d’aconseguir el control de la COVID 19 i que la convivència amb l’activitat econòmica i social està resultant molt difícil. Ens trobem davant de l’escenari que menys voldríem tenir, el d’una segona onada d’expansió del coronavirus.\nL’extensió i les conseqüències d’aquesta onada ningú les sap amb exactitud. Comprovem, preocupats, com tornen a augmentar les hospitalitzacions i l’ocupació de llits d’UCI. I ens veiem impel·lits a fer tot allò que puguem per allunyar-nos del col·lapse sanitari i evitar que els professionals de la salut i de les residències de gent gran tornin a suportar una situació d’estrès físic i emocional com el que van patir a la primavera.\nMés en aquesta categoria: « "L’Estat de la Vila del Vendrell, capítol 1" "Un model energètic per a tota Catalunya" »


Guimerà: l'experiència medieval - Perdut pel món\nGuimerà: l’experiència medieval\nabril 11, 2018 abril 11, 2018 perdutpelmon\nTanquem els ulls un moment i imaginem que estem a l’època medieval. Com ens ho imaginem tot? Estudis de professors universitaris ens apunten que la societat era molt diferent a com ens ha “venut Holywood”. Jo no ho sé, sóc de comprobar-ho per mi mateix. Per això em vaig dirigir a Guimerà, una vila de la comarca de l’Urgell que no ens deixarà indiferents.\nJa hi som. Ja som a l’edat medieval. No cal posar-hi massa imaginació ja que tenim davant una de les mostres més importants d’arquitectura medieval del nostre petit país. Tot un poble declarat bé cultural d’interès nacional.\nAparquem a la vora del riu Corb, vessant nord del qual s’assenta el poble. Antigament emmurallat, els carrers i cases s’enfilen des del mateix riu on hem aparcat el cotxe, muntanya amunt.\nRiu Corb per Guimerà\nSeguim els carrers del poble i, de sobte, passada una volta obscura feta de massisses arcades ogivals, ens trobarem a la plaça, a plena llum. És una plaça closa, ampla i clara, migpartida entre el sol que bat a l’una banda i l’ombra que tenyeix la banda oposada. El sol fa les parets daurades; l’ombra les torna blavisses.\nEn un costat, sota les amples volades de les cases, per una porxada que va pujant amunt fins a un invisible carrer sobirà, veurem passar lentament un carro arran dels portals; en sentirem els sotracs fins quan, més amunt, l’hauran engolit les darreres arcades.\nSeguim fent ziga-zaga pels carrers, sense saber on anem ni que trobarem. Només sabem que pugem i cada cop més. A cada casa, ens sembla veure el rostre d’una vella padrina que ens mira fixament, com si fóssim intrusos que intentem estorbar la intimitat del poble.\nCarrers rampants i torts, portalades que donen lloc a un sense fi de racons i raconets, ens van dirigint sense descans algún cap al capdamunt del nou de copes: l’església de Sant Sebastià o de Santa Maria…encara avui no em queda clar.\nUna església gòtica edificada pels senyors Guerau Alemany de Cervelló i la seva esposa Geralda de Rocabertí (s.XIV). Façana amb una portada amb motllures gòtiques i sobre la porta un finestral de tipus ogival. Com m’ha passat a la visita de Ciutadilla… m’he trobat l’església tancada i no he pogut apreciar el retaule de Josep M. Jujol que decora l’interior.\nA la part esquerra de la façana, hi tenim adossat un campanar de base quadrada, on, si ens hi fixem bé hi ha un escut, el de la família Castre-Pinós. Algún día que estigui motivat, escriure la llegenda que ronda sobre aquesta família (ho prometo!).\nSense poder pujar ja més, coronant el poble s’aixeca la gran torre rodona del Castell. Una fortalesa nascuda al segle XI com una fortificació de la xarxa fronterera que els cristians establiren en la seva progressiva expansió cap al sud-oest. Poc a poc el castell va anar ampliant-se i s’adequà a les noves funcions residencials sense perdre el seu valor militar, cosa demostrada per la seva participació en conflictes bèl·lics del segle XIV o XVII. Durant la primera Guerra Carlina (1833-1840) va ser quan va patir la més forta destrucció. A partir de llavors comença un procés d’espoli que va acabar l’any 1971 quan passar a propietat de la Diputació.\nMolt i molt de vent a dalt del castell. La torre, però, ens deixa gaudir d’un mirador privilegiat de tota la vall, tranquila vall que ens fa reflexionar sobre si estem encara a l’edat medieval o seguim al segle XXI.\nCatalunya Guimerà Urgell\nSet dies d’octubre que van canviar Catalunya


Albert Benaiges ex del Barça, denunciat per abús sexual a menors\nEl coordinador del futbol base del Barça va ser apartat del càrrec el 2 de desembre\nRedacció | divendres, 10 de desembre del 2021, a les 22.33\n(ACN) L’exentrenador del futbol base del Barça, Albert Benaiges, va abusar sexualment d’alumnes de l’escola Barcelona durant més de 20 anys. Ho denuncia el diari ‘Ara’ en un reportatge per a l’elaboració del qual afirma que ha obtingut prop d’una seixantena de testimonis d’exalumnes quan era professor d’educació física d’aquest centre. Benaiges va ser, durant més de 20 anys, coordinador del futbol base del Futbol Club Barcelona, i després d’una dècada d’absència havia retornat al club a l’abril de la mà del president Joan Laporta. Benaiges va ser apartat del càrrec el 2 de desembre, l’endemà que el club s’assabentés de la investigació periodística, segons afirma el diari. Un grup d’alumnes s’ha posat d’acord per denunciar els fets i, també segons el rotatiu, almenys ja hi ha una denúncia.\nQui és Albert Benaiges, l’ex formador de la Masia del Barça?\nUn reportatge del diari ‘Ara’ avança les denúncies al tècnic per presumptes abusos sexuals a menors\nSempre segons el diari barceloní, els testimonis recollits afirmen que durant més de dues dècades Benaiges va repetir abusos i vexacions a alumnes. Es masturbava al costat de nens de 13 anys i els obligava a fer el mateix, mirava amb ells pel·lícules pornogràfiques o els feia tocaments i els obligava a participar en jocs de caràcter sexual. Situacions que es van produir a les dutxes de l’escola, al gimnàs, a casa seva i a les colònies que es feien a Corçà. Alguns dels testimonis afirmen que les experiències els han traumatitzat.\nEl diari ha parlat amb Benaiges, que ha negat qualsevol tocament, però ha admès que no tornaria a “repetir res” del que va fer durant aquella època. També ha parlat amb futbolistes i entrenadors del Barça, però aquí ningú ha informat de mala praxi del ja excoordinador del futbol base del club.\n— FC Barcelona — futbol base\nL’agent de Haaland revela que el Barça és un dels quatre equips que pot fitxar el jugador\nAnsu Fati no jugarà més amb el Barça aquest any\nTots els lesionats que té Xavi Hernández per l’Osasuna – Barça


Termes d'Ús - Lancoi\namb les persones i els objectius\nAquest lloc web proporciona informació sobre els serveis que presta l’empresa Lancoi\nII -Propietat Intel·lectual\nSón propietat del Titular el nom de domini www.lancoi.es, els continguts d’aquesta web, incloent, entre d’altres: fotografies, tipografies, logotips, gràfics, animacions, textos o aplicacions informàtiques, qualssevol que sigui el seu format, llenguatge de programació i forma de representació. Estan protegits per les lleis i tractats internacionals en matèria de propietat intel·lectual i, si és el cas, industrial, així com per la normativa reguladora dels noms de domini.\nEs permet l’ús d’hipervincles a aquesta web i la utilització o reproducció, total o parcial, sense ànim de lucre, dels seus continguts, sempre que es faci constar la font i s’inclogui un hipervincle a aquesta web. En els casos permesos en els articles 31 a 34 de la Llei de Propietat Intel·lectual (Reial Decret Legislatiu 1/1996, de 12 d’abril) queda prohibit l’ús de marcs (frames) o qualsevol altre mecanisme destinats a ocultar l’origen o font de els continguts, qualsevol ús, transformació o explotació dels mateixos amb finalitats comercials, promocionals o contràries a la llei, moral o ordre públic, que pogués lesionar els interessos o perjudicar la imatge del Titular o de tercers legítims, que constitueixin competència deslleial o, en general, en contra del que disposen aquestes Condicions d’ús.\nIII -Protecció de dades de caràcter personal\nEl Titular d’aquesta web compleix amb les directrius de la Llei Orgànica 15/1999 de 13 de desembre de Protecció de Dades de Caràcter Personal, el Reial Decret 1720/2007 de 21 de desembre, pel qual s’aprova el Reglament de desenvolupament de la Llei Orgànica i altra normativa vigent en cada moment i vetlla per garantir un correcte ús i tractament de les dades personals de l’usuari.\nLes dades personals són tractats amb les mesures de seguretat de nivell bàsic segons estableixen les normatives esmentades anteriorment. En navegar per aquestes pàgines, de forma automàtica l’usuari facilita al servidor de la web, informació relativa a la seva adreça IP (identificador únic per a la transmissió de paquets entre ordinadors connectats a Internet), data i hora d’accés, l’hipervincle que li ha reenviat a aquestes pàgines, el seu sistema operatiu i el navegador utilitzat. Sense perjudici que l’Agència Espanyola de Protecció de Dades (en endavant, AEPD) considera la IP com a dada de caràcter personal, el Titular no pot obtenir per si sol, ni té intenció de fer-ho a menys que se li causi algun perjudici, informació sobre el titular de la connexió a Internet a la qual correspon.\nAquestes dades seran guardades i utilitzades únicament per al control i realització d’estadístiques d’accés i visites a la web, i en cap cas seran comunicats o cedits a tercers. Aquest lloc web fa servir galetes per optimitzar la seva navegació. En cas que Un. Estableixi algun tipus de comunicació amb el Titular, ja sigui per telèfon, fax, correu ordinari o electrònic, les seves dades seran guardades i incloses en un fitxer propietat del Titular, amb la finalitat de respondre a la seva consulta, suggeriment o queixa, informar o prestar el servei sol·licitat. Fora dels casos legalment establerts, les seves dades no seran comunicades ni cedides a tercers sense el seu consentiment exprés. Aquest fitxer es troba convenientment inscrit en el Registre General de l’AEPD i sobre ell s’apliquen les mesures tècniques, legals i organitzatives establertes en la normativa sobre protecció de dades de caràcter personal per evitar qualsevol accés, alteració, pèrdua o tractament no autoritzats.\nTé vostè. Dret a accedir a l’anomenat fitxer per consultar les seves dades, rectificar-les o cancel·lar-les, així com a oposar-se a tot tractament respecte dels mateixos, amb les excepcions i límits establerts en la legislació aplicable. En cas que desitgi exercir aquests drets, dirigeixi al Titular una sol·licitud signada a l’adreça indicada en la secció Contacte d’aquesta web, acompanyant fotocòpia del seu DNI o document vigent.\nIV -Condicions d’Ús del Website\nEl website www.lancoi.es proporciona l’accés a informacions, serveis, programes o dades (des d’ara, “els continguts”) a Internet pertanyents al Titular, als quals l’usuari del lloc pot tenir accés. L’Usuari assumeix la responsabilitat de l’ús d’aquesta web. Aquesta responsabilitat s’estén al registre de les seves dades en el formulari de contacte. En aquest registre l’Usuari serà responsable d’aportar informació veraç i lícita. L’Usuari es compromet a fer un ús adequat dels continguts i serveis que el Titular ofereix a través d’aquesta web i amb caràcter enunciatiu però no limitador, a no emprar-los per (i) incórrer en activitats il·lícites, il·legals o contràries a la bona fe i l’ordre públic; (ii) difondre continguts o propaganda de caràcter racista, xenòfob, pornogràfic-il·legal, d’apologia del terrorisme o atemptatori contra els drets humans; (iii) provocar danys en els sistemes físics i lògics de www.lancoi.es, dels seus proveïdors o de terceres persones, introduir o difondre a la xarxa virus informàtics o qualssevol altres sistemes físics o lògics que siguin susceptibles de provocar els danys anteriorment esmentats ; (iv) intentar accedir i, si escau, utilitzar els comptes de correu electrònic d’altres usuaris i modificar o manipular els seus missatges. El Titular no es fa responsable, en cap cas, dels danys i perjudicis de qualsevol naturalesa que poguessin ocasionar, a títol merament enunciatiu: pèrdua de dades, suplantació de personalitat, errors o omissions en els continguts, falta de disponibilitat del portal, la transmissió o intromissió de virus o programes maliciosos o lesius en els continguts, malgrat haver adoptat totes les mesures tecnològiques necessàries per evitar-ho.\nEl Titular no exercirà cap tipus de control sobre els enllaços o hipervincles cap a altres llocs d’Internet i continguts. En cap cas El Titular assumirà responsabilitat alguna pels continguts d’algun enllaç pertanyent a un lloc web aliè, ni garantirà la disponibilitat tècnica, qualitat, fiabilitat, exactitud, amplitud, veracitat, validesa i constitucionalitat de qualsevol material o informació continguda en cap d’aquests hipervincles o altres llocs d’Internet. Igualment la inclusió d’aquestes connexions externes no implicarà cap tipus d’associació, fusió o participació amb les entitats connectades.\nEl Titular perseguirà l’incompliment de les presents condicions així com qualsevol utilització indeguda d’aquest web exercint totes les accions civils i penals que li puguin correspondre en dret.\nVII -Legislació Aplicable i jurisdicció\nLa relació entre el Titular i l’Usuari es regirà per la normativa espanyola vigent i qualsevol controvèrsia se sotmetrà als Jutjats i Tribunals de Barcelona.


Les «noves circumstàncies»\n11 abril 2021 17:37\nBartomeu Picornell | 11 octubre 1999\nÉs molt dolent, vagi dit per endavant. Si la política balear fos una pel·lícula es titularia... El retorn dels iedis. Els mestres, instal·lats en segona fila durant un cert temps, recuperen protagonisme per allò de l'adaptació a les «noves circumstàncies» derivades del fet que tothom que era el Govern ha passat a ser oposició i viceversa.\nLes «noves circumstàncies» tenen algunes característiques especials, una d'elles, per ventura no la més cridanera, consisteix en la lluna de mel que Esquerra Unida i el PSIB han començat. El destí de dues organitzacions, que a escala estatal es combaten, s'ha entrellaçat a Eivissa i a Formentera. Si no fos per la candidatura conjunta en aquestes circumscripcions, ni EU tindria un diputat més que l'anterior legislatura; ni el PSIB presidiria el Govern; ni el PP hauria perdut tots els consells insulars. Si no canvien molt les coses a les Pitiüses, aquest matrimoni està cridat a perllongar-se durant molts anys, perquè condiciona l'existència d'un dels cònjuges i la possibilitat de governar de l'altre. Però, hi ha amor? Fa la impressió que, com en les parelles d'un temps, això no se sabrà fins després d'alguns anys de convivència.\nUna fórmula diferent d'adaptació a les «noves circumstàncies» és la que fa servir Jaume Matas, que cerca amant, però diu que, en condicions normals, no vol trencar cap matrimoni. I que no vol fer futuribles sobre si la ruptura, que no desitja, es produirà sense que ell intervengui. Què vol dir, doncs, «recuperar el poder com més aviat millor». Perquè, segur que el president del PP no pensa que «com més aviat millor» és abans del 2007. Si el Pacte va bé "és a dir, que no va molt malament" no hi cap raó per pensar que UM no en treurà rèdits en escons. Aleshores, premiada pels electors per no aliar-se amb els conservadors, canviarà de parer i de parella. Una mica confusa, aquesta estratègia d'assalt a les institucions, que deixa sense gaire sentit, l'any de termini que el PP s'ha atorgat per recuperar unes bones relacions amb UM.\nPerò deuen ser coses de l'adaptació a les noves circumstàncies. Com ho és que algun partit s'entesti a no escoltar les veus que l'han acompanyat durant molts anys. La impermeabilitat als interessos econòmics és una virtut tan gran com és defecte la impermeabilitat a les opinions de caràcter extern.


Test d’alçada per el CCE Sant Lluis | Sports de ca Nostra\nTest d’alçada per el CCE Sant Lluis\nDesprés de la important victòria aconseguida el passat cap de setmana davant el CD Menorca B (1-0), l’equip juvenil afronta de nou un partit complicat i que pot ser clau, davant un dels que es presumeix com a rival directe dels de Jose Angel Moyano.\nBintaufa acollirà aquest proper dissabte, 18:00 hores, la trobada corresponent a la tercera jornada de lliga al qual tots dos equips arriben amb necessitats diferents fruits dels resultats de les dues primeres jornades. Els locals, afrontaran el partit després de la jornada de descans que els va obligar el calendari i ho faran amb un sol punt en el seu marcador fruit de l’empat aconseguit a la jornada inaugural davant el CD Menorca B a domicili. Els de Joan Villalonga, que van fer una discreta Copa, han incorporat a les seves files a diversos jugadors de nivell procedents de la península amb la clara intenció d’ascendir a la Lliga Nacional Juvenil. Amb aquesta etiqueta de favorit, els de la carretera de Sant Lluís han de vèncer als nostres per evitar que els de Moyano tinguin un matalàs ampli de punts en tan curt espai de temps.\nEls de Ses Canaletes per la seva banda, sumen 6 punts de 6 possibles, ia més, davant de dos rivals de nivell, el Dosa CF (3-5) i el CD Menorca B (1-0). La necessitat dels nostres és molt diferent als de Maó, ja que no tenen l’obligació de vèncer al portar els deures fets de les dues primeres setmanes de competició de lliga insular. Una victòria a Bintaufa donaria un plus anímic i de punts als lluissers que a poc a poc van fent la seva pròpia competició sense la pressió d’haver de pujar com obligació.\nAmb tan poc espai de temps queda molta lliga i tot pot passar, a partir d’aquesta setmana i després del partit a Bintaufa els camins de tots dos equips estan condemnats a trobar-se en la part alta de la taula classificatòria.


Renuncia a la construcció del Palau d'Esports de Tarragona la segona UTE adjudicatària del projecte | Reusdigital.cat diari de Reus. Notícies i actualitat del Camp de Tarragona\nRenuncia a la construcció del Palau d'Esports de Tarragona la segona UTE adjudicatària del projecte\nLa seva proposta era de poc més de 8 MEUR i contemplava dotze mesos d'execució\n23 de Març de 2016, per ACN\nImatge virtual de l'Anella Mediterrània\nNou contratemps en la construcció del Palau d'Esports, que ha d'estar enllestit per a la celebració dels Jocs Mediterranis Tarragona 2017 –que començaran el 30 de juny de l'any que ve–. La segona Unió Temporal d'Empreses (UTE) adjudicatària del projecte, que el va acceptar després de la renúncia de la primera empresa, ha declinat fer-se'n càrrec tot just dues setmanes després d'assumir-lo. Així ho ha confirmat aquest dimecres la delegació del Govern a Tarragona. La proposta de Copisa, Calaf i Sau era una mica més barata que l'anterior, de 8,062 MEUR (IVA exclòs), i contemplava un termini d'execució més llarg, de dotze mesos. Davant d'aquest escenari, després de Setmana Santa tindrà lloc una reunió amb totes les parts implicades per trobar una solució tècnica a la qüestió.\nA la reunió, que se celebrarà quan hagin passat aquests dies de festa, hi assistiran l'Ajuntament de Tarragona, la delegació del Govern al territori, Infraestructures.cat –empresa pública mitjançant la qual s'adjudiquen aquests treballs– i el Departament de Presidència de la Generalitat –del qual depèn la Secretaria General de l'Esport–. Per ara, però, cap de les parts implicades ha volgut fer declaracions.\nA més, properament també es realitzarà un Consell d'Administració d'Infraestructures.cat, on també es tractarà el tema. En aquest sentit, estudiaran si adjudicar els treballs a l'empresa que va presentar la tercera millor oferta o bé optar per altres fórmules. Segons fonts properes al Govern, no es descarta cap opció.\nEl Palau d’Esports –per a 5.000 espectadors– quedarà integrat a l'Anella Mediterrània que es construeix al barri de Campclar.


Dilluns, 29 Octubre 2018 17:57\nLa Nuu, fotografia, fotògraf, Festival La Nuu,\nEl punt final del Festival va tenir com a principal protagonista el francès d’origen eslovè, Klavdij Sluban, un dels fotògrafs que ha exposat en l’edició d’enguany del Festival. Sluban va oferir una conferència en la qual va repassar la seva evolució professional i va fer un taller per a fotògrafs.\nLa Nuu 2018 ha aconseguit atraure una bona quantitat d’aficionats a la fotografia, tant de Rubí com d’altres localitats. L’exposició d’imatges a l’espai públic, amb la participació d’una dotzena de fotògrafs, i la resta d’activitats organitzades dins el festival han aixecat l’interès d’un públic que reuneix persones avesades en la matèria però també ciutadania que s’ha deixat sorprendre pel caràcter proper de l’esdeveniment.\nLa conferència inaugural, a càrrec de la fotògrafa francesa Marie Sordat, va reunir un centenar de persones al Museu Municipal Castell, mentre que el lliurament del primer premi Screen va comptar amb l’assistència de prop de 200 espectadors. Però on potser s’ha notat més la bona resposta ciutadana ha estat a les visites guiades, que han arribat a reunir en una sola sessió fins a 50 persones, un fet gens habitual en esdeveniments d’aquestes característiques. De fet, aquest cap de setmana se n’ha organitzat una d’extraordinària per donar resposta a la gran demanda.


Educació avança cap a l'eliminació dels tràmits en paper amb una plataforma electrònica per a professors\n20M EP10.02.2020 - 18:42h\nLa Conselleria d'Educació, Cultura i Esport avança cap a l'eliminació de la paperassa en la relació del personal docent amb l'administració amb la creació de l'expedient docent electrònic normalitzat (EDEN), que permetrà la digitalització dels procediments administratius amb els docents.\nFaçana de la Conselleria d'Educació\nEl projecte per a posar en funcionament aquest expedient s'aborda amb els sindicats en la mesa sectorial del dijous. Aquest instrument permetrà que, de manera progressiva, en els pròxims tres anys tots els procediments administratius es facen telemàticament.\nLa digitalització de tots els documents administratius, juntament amb la tramitació electrònica i la conservació en format digital dels expedients administratius, pretén caminar cap a una gestió més sostenible ambientalment i més àgil, destaca en un comunicat el departament que dirigeix Vicent Marzà.\nPer als professors, EDEN estalviarà la repetició sistemàtica de l'entrega de dades de la mateixa documentació que ja hagen aportat en el seu moment per a un altre procediment. És a dir, per exemple, que cada vegada que opten a un concurs de trasllats no hauran de tornar a presentar tota la documentació que ja haja sigut validada i que conste en el seu expedient electrònic, sinó només la que siga necessari actualitzar.\nAmb aquesta ordre es regula el funcionament de l'Oficina Virtual del Docent (Oviduc) o la plataforma web d'accés preferent a l'EDEN i a l'oferta de tràmits per a la presentació als procediments administratius.\nTambé garanteix la seguretat i la integritat de les dades i documents que s'aporten o es notifiquen i permet que el personal docent de centres públics de la Generalitat dispose d'un instrument que ho habilite per a la configuració i actualització del seu expedient.\nLa iniciativa contempla que el personal docent en actiu dispose d'un carnet oficial identificatiu, en format electrònic amb possibilitat de descarregar una còpia en paper.\nAmb caràcter general, s'incorporaran als expedients docents electrònics les dades i la informació relativa als participants adscrits reglamentàriament en els procediments de selecció de personal fix, provisió de llocs de treball, selecció de personal temporal o borses de treball, formació i desenvolupament professional, incorporació de títols, mèrits i experiència professional, sol·licitud de permisos i llicències, règim de compatibilitats, alta en nòmina i jubilació.\nEn definitiva, EDEN es defineix com el sistema que alberga totes les dades personals i administratives del personal docent funcionari i interí dels centres d'ensenyament públics de la Generalitat en un suport electrònic interoperable, que possibilita la gestió integral del seu expedient en un entorn propi, flexible, àgil i actualitzable en el temps.


Inici > detall del relat: "Gitana"\nGuapo, atlètic, gaudint d'una excel•lent salut i amb una libido molt acusada. Va amb la seva moto, una harley davidson a cent per hora per una carretera de segon ordre, però, amb bona visibilitat malgrat ser ja el capvespre; va pensant amb la Clara, una noia exuberant que l'està esperant a casa seva i amb qui es promet una nit de sexe esbogerrat . De reflexos ràpids, just aconsegueix fer una finta per no atropellar a una noieta que travessava la carretera sense mirar. Quan l'ha sobrepassat mira pel retrovisor i veu que ha caigut a terra i està immòbil. Pensa amb la Clara i pensa en la nena. La nena... la nena no s'aixeca.\nMira que no vingui ningú i fa un gir tornant enrere parant al voral al costat d'on jeu la nena en mig de la calçada. La toca amb compte i nota que respira. Es posa dret protegint-la amb el seu cos, per si venen altres vehicles i telefona amb el mòbil a la policia i a urgències. Sap els maldecaps que aquesta situació li pot comportar i els assumeix. La imatge de la Clara ha desaparegut del seu pensament. Es mira la nena; està clar que és d'etnia gitana, deu tenir uns vuit anys, però - d'on ve i a on viu?-.\nArriba la policia i l'ambulància al mateix temps. Fan els tràmits necessaris i per sort només li diuen que s'ha de presentar a comissaria per omplir els formularis. Pregunta als sanitaris on la porten, més per curiositat que per tenir intenció d'anar a veure-la.\nEn sortir de la comissaria ja fosc, dona per perduda la cita amb la Clara, però, tot i així li truca. No rep resposta i no insisteix. Està en un petit poblet, sense rés a fer immediatament. Com que és massa tard es queda a sopar i a dormir a una fonda. En acabat de sopar va a donar una volta. Està capficat pensant que potsser s'hauria d'haver quedat a l'hospital per saber com evolucionava l'estat de la gitaneta, tot i que ha telefonat i una infermera li ha dit que està fora de perill.\nÉs nit de lluna plena i ha anat caminant fins a arribar als afores del poble. La nit és clara i te un encant especial per a ell, amant com és de la natura. S'atura, fa una aspiració lenta i profunda. L'aire que li entra pels narius és ple d'aromes de la floresta. Quan obre els ulls es sobresalta: una gitana vella se l'està mirant de fit a fit a un pam de la seva cara. És lletja com un pecat, amb una cicatriu que li parteix el nas, molt vella i arrugada; els ulls li brillant reflectint la claror de la lluna.\n- ere un buen paio - li diu. Ell no reacciona, el cansament acumulat i l'estrés patit li estan passant factura.\n- tu ere un buen paio i jo zoy agradesia - ell continua immòbil, la intensitat de la mirada de la dona el té immobilitzat.\n- azi que. .. vihila la zerpiente mi niño, vihila la zerpiente . . .\nQuant reacciona, la gitana ja no hi és. Està impresionat a desgrat, doncs, es té per una persona amb gran domini de les emocions.\nA l'endemà torna cap a casa després d'esmorzar. Tornant, al sortir d'un túnel, es troba amb el cartell que l'avisa de curva pronunciada. La calçada és prou ampla com per que hi passin dos camions folgadament, però, li ve al cap la frase de la gitana: "vihila la zerpiente". Més per instint que per raonament es posa a l'extrem a tocar el voral just al mateix moment en que un camió passa envaint els seu carril a mitja curva.\nL'aire absorbent que segueix al camió li desestabilitza la moto i cau en mig de la calçada. S'aixeca desorientat prenent consciència que l'avis de la gitana li ha salvat la vida.\nA mig camí cap a casa, veu un campament gitano i vesllumbra a la gitaneta a la que quasi va atropellar. Entre pel camí que mena al campament i aparca la moto al costat d'un grup de gitanets cridaners. Les mares en sentir la cridòria surten a veure que passa i enseguida es veu envoltat per gitanes de totes les edats que se li apropen i el palpen encuriosides. No és normal que un paio s'aventuri a entrar al campament. S'identifica com la persona que va avisar a l'ambulància callant el fet que ell en va ser la causa involuntària de l'accident i demana per la vella gitana que el va avisar, li vol donar les gràcies.\n- Tenia una cicatriz en medio de la nariz. - Les gitanes es miren les unes a les altres i una diu:\n- Esa es la agüela Rosario.\n- Quisisera darle las gràcias, pues ella me avisó de las curvas i pude esquivar a un camión.\nLa gitana més gran del grup li diu:\n- Pero mi arma, si la agüela Rosario està muerta i enterrá.\nEscandalós | 29-04-2012\nBonic relat, Montserrat! D'aquells que et fan sentir bé! Quina idea més acollidora pensar que la bondat pot travessar la frontera de la mort.\n"No és normal que un paio s'aventuri a entrar al campament. "\nNo, no ho és. Però quan hi ets ben be que si està, sobretot si és a Perpinyà.\nMolt interessant el relat.\nEls fantasmes també ajuden[Ofensiu]\nEncara que no ho sapiguem els fantasmes també ens poden ajudar. És una espècie de conexió estranya que vola per aquí dalt i que de tant en tant baixa i pam!, ens ajuda. Has escrit un relat que atrapa des de bon principi, que es llegeix amb atracció i amb un llenguatge molt divertit. Sorpresa final que em fa dir el que he dit al principi i que dóna al relat una sorpresa molt atractiva. M'ha agradat molt i molt Montserrat! Una abraçada.\nNúria Niubó | 15-09-2011\nTrobo molt original la historia que ens relates, a més té un rerafons molt bonic i un bon missatge.\nTambé ho és el fet de que ens deixes palès que dues comunitats, com l'ètnia gitana i "els moteros" tenen també valors molt humans.\nGràcies per tot Montserrat,\nés una història bonica i molt ben narrada. M'ha agradat molt, sobretot perquè és un relat de bones persones i ànimes bondadoses. La teva manera d'escriure, sense artificis, natural i interessant, fa que sigui un conte molt especial. Una abraçada\njoandemataro | 15-09-2011 | Valoració: 10\nmolt ben trenada, amb un aire de misteri que fa que sigui llegida fins el final, el qual alhora sorpèn


Restaurant L'Arcada de Fares\t<< On mengem?\nBarem de preus: Entre 20-30 €\nAdreça: Can Figueres de Fares, (C66), 17850\nPoblació: Sant Ferriol\t(Garrotxa)\nTelèfon: 972 590 855\nHorari: Obert els caps de setmana. A l'Agost cada dia\nA L’Arcada de Fares disposen d’un restaurant per als hostes de la finca i també per a les persones que vénen a passar el dia a la zona i volen gaudir d’un bon àpat en un entorn agradable i acollidor. El restaurant està obert tots els caps de setmana, els dies festius i els ponts.\nEl restaurant està especialitzat en cuina tradicional catalana: carns a la brasa, rostits, embotits del país, amanides diverses i peix a la planxa, entre d’altres, sempre amb aliments de la màxima qualitat: peix fresc, carns de la Garrotxa, etc.\nEspecialistes en calçotades, per a grups o per a famílies, des del gener fins a l’abril, i permeten als clients veure in situ com couen els calçots.\nL’entorn del restaurant és immillorable, envoltat de jardins, amb una extensió de més de 4.000 m² i un ampli aparcament exterior. Disposen també d’una gran zona de jocs amb sorrera, gronxadors i tobogan perquè la mainada pugui esplaiar-se mentre els grans fan la sobretaula i els vigilen des de dins mateix del restaurant.\n-Amanida de bolets.\n-Xurrasco amb guarnició.\n-Canelons de l’Arcada.


La rosinca Uma Méndez viatja fins a Russia per disputar el mundial de gimnàstica rítmica ·\nInici Actualitat La rosinca Uma Méndez viatja fins a Russia per disputar el mundial...\nLa rosinca Uma Méndez disputarà el campionat del món de gimnàstica rítmica / Arxiu\nUma Méndez forma part de la selecció espanyola que participarà en la primera edició del Campionat del Món júnior individual i de conjunts de gimnàstica rítimica\nMoscú albergarà del 19 al 21 de juliol aquesta primera edició del Campionat del Món per a les fermes promeses de la gimnàstica rítmica mundial. La delegació espanyola està formada per Salma Solaun (corda i cinta), Teresa Gorospe (pilota) i Lucía González (maces) com a representants en la modalitat individual, mentre que Inés Bergua, Valeria Márquez, Patrícia Pérez, Ana Arnau, Uma Méndez i Sara Tatay formaran el conjunt júnior.\nLa delegació espanyola de gimnàstica rítmica va viatjar ahir fins la capital russa per a participar en la primera edició del Campionat del Món júnior individual i de conjunts que comptarà amb la participació espanyola en totes dues modalitats.\nTrencaran el gel les gimnastes individuals, que seran les primeres a saltar al tapís, Salma Solaun i Teresa Gorospe debutaran demà, 19 de juliol, amb la classificació dels exercicis de corda i pilota.\nA la tarda, s’iniciarà la competició de conjunts júnior. El conjunt espanyol iniciarà la competició amb l’exercici de cintes, amb el qual actuaran en segona posició.\nJa dissabte, 20 de juliol, arribarà el torn de les maces i la cinta, on les vuit millors gimnastes classificades en cada aparell seran les que disputin les finals.\nEl conjunt júnior, per la seva banda, competirà en 18ª posició amb l’exercici de 5 cèrcols.\nI diumenge, 21 de juliol, serà quan se celebrin les finals per aparells, on Rússia, Itàlia, Bielorússia, Ucraïna i Bulgària són les grans favorites, i on Espanya té com a objectiu aconseguir entrar en aquestes finals per aparells.\nUn total de 129 gimnastes individuals de 57 països i 183 gimnastes de conjunts procedents de 32 països tenen prevista la participació en aquesta primera edició del Campionat del Món júnior que es desenvoluparà al Palau de Gimnàstica Rítmica Irina Viner-Usmanova.


Concert Benvinguts refugiats 21/11 a Cotxeres de Sants – El Lokal\nFestival de suport a la campanya Refugees welcome\n21 de novembre, 21’00h, COTXERES DE SANTS, BARCELONA Entrada solidària: 13/15€\nMÁRTIRES DEL COMPÁS, JOSÉ EL CHATARRA, TERRORISTAS DEL SON\nTornen Mártires del Compás per a celebrar els 20 anys de Flamenco Billy.\nEl 21 de novembre un acte solidari ens convida a la participació. Sota el títol de “Benvinguts refugiats”, tres grups s’ajunten per donar suport a les famílies que fugen de la guerra tot cercant un espai on viure.\nSerà una vetllada calenta, càlida i festiva, on s’espera la participació del públic alhora de vibrar amb els musics que pujaran a l’escenari.\nObriran la nit Terroristas del Son, la rumba de combat barcelonina. Els set musics capitanejats per l’incombustible José Merino començaran a fer moure peus i mans del respectable amb la seva salsa desacomplexada.\nA continuació pujarà a l’escenari José el Chatarra, acompanyat com sempre del Punky Gitano i de la seva fogosa banda, que ens oferirà el repertori del seu tercer treball “Al límite”. Una forta descàrrega de ritmes i melodies aflamencades en una cruïlla urbana on es troben la rumba, el rock, el funk i d’altres estils que es poden escoltar avui dia als barris de les metròpolis.\nI la guinda de la nit, el retorn més esperat, després de vuit anys de silenci Martires del Compás arriben a Barcelona en la seva gira “Hola y adiós”, una gira que celebra els vint anys de l’edició de “Flamenco Billy”, el disc que els va obrir les portes de l’èxit i de les gires internacionals .


Encamp homenatja els padrins més grans\nDurant la festa major s'ha reconegut Josep Ruiz i Maria Rubio\n3 min. Encamp 16/08/2018 18:03\n651x366 L'homenatge a Maria Rubio. / M. F. (ANA) L'homenatge a Maria Rubio. / M. F. (ANA)\n651x366 L'homenatge a Josep Ruiz. / M. F. (ANA) L'homenatge a Josep Ruiz. / M. F. (ANA)\n651x366 Les autoritats durant la missa de Sant Roc. / M. F. (ANA) Les autoritats durant la missa de Sant Roc. / M. F. (ANA)\n651x366 Els joves de la comissió de festes, durant la missa. / M. F. (ANA) Els joves de la comissió de festes, durant la missa. / M. F. (ANA)\nLa festa major d’Encamp ha viscut aquest migdia dos dels principals actes, coincidint amb la diada de Sant Roc: la missa a l’església de Santa Eulàlia per celebrar el patró i l’homenatge als padrins més grans. En aquesta ocasió, els homenatjats han estat Josep Ruiz, de 86 anys, i Maria Rubio, de 88, que han rebut la visita dels membres de la comissió de festes i de les autoritats, encapçalades pels cònsols.\nLa missa en honor de Sant Roc ha tingut, com a principals protagonistes, els joves de la comissió de festes, tal com ha remarcat la cònsol menor, Esther París. En sortir de Santa Eulàlia, els membres de la comissió de festes i les autoritats s’han desplaçat fins a la plaça dels Arínsols, on els esperaven Ruiz i la seva família. Allà el padrí ha rebut una placa en record d’aquest homenatge que cada any es fa als padrins més grans de la parròquia. Ruiz ha recordat com amb set anys escoltava Ràdio Andorra i com el país se li va quedar gravat en el record fins que l’any 1971, quan encara no havia fet 40 anys, va decidir venir a viure-hi. Des de llavors ha viscut a Encamp. “Aquí està la meva vida, tinc les persones que m’estimo i crec que hi ha moltes més que m’estimen a mi”, ha remarcat, destacant que hi ha molta gent que el saluda pel carrer i que no sempre recorda.\nTot seguit, la comitiva s’ha desplaçat fins al domicili de Maria Rubio, on hi viu des que fa 50 anys que va arribar al país. Durant aquests anys, ha regentat dos bars a la parròquia i ha recordat com eren aquells temps en què gairebé obrien el negoci 24 hores seguides. “Es treballava més que ara”, ha manifestat. Ha destacat que li agrada “molt la parròquia, la gent”; de fet, ha remarcat que li “agrada tot” d’Encamp i únicament ha lamentat que no sempre hi hagi activitat al poble. De fet, enmig de somriures, ha destacat que aquest dimarts va estar a la Massana i que allà va veure molta gent.\nQüestionat sobre aquest darrer fet palesat per Rubio, el cònsol major, Jordi Torres, ha recordat que la festa major s’està concentrant entre la plaça dels Arínsols, on hi ha les activitats per als més petits, i el Prat Gran, i ha manifestat que fora d’aquests dos punts pot semblar que no hi ha gent però ha puntualitzat que hi ha hagut “força participació”. De fet, s'ha mostrat satisfet de l'afluència i de com està anant la festa major, que aquest dijous es clourà amb els focs d’artifici.\nMor una dona en un accident davant del Punt de Trobada\nAccident d'un autobús desfrenat a Encamp


Auberge de la Hulotte Pontgibaud França - Ofertes d'hotels amb els MILLORS DESCOMPTES EN LÍNIA\nVeure tots els 11 allotjaments a Pontgibaud.\nLa Peche, Saint-Jacques-d'Ambur, Pontgibaud, França - Excel·lent ubicació - Veure al mapa\nMés informació sobre Auberge de la Hulotte\nTant si es tracta d'un viatge de plaer com si és de negocis, Auberge de la Hulotte és una elecció d'allotjament magnífica quan visiten Saint-Jacques-D'Ambur. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Auberge de la Hulotte, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per a la comoditat i comfort dels seus clients, l'hotel ofereix biblioteca, habitació familiar, bar, caixa forta, restaurant.\nA més, totes les habitacions ofereixen una gran varietat de comoditats com ara articles de tocador, insonorització, calefacció, mosquiter, servei de despertador per satisfer els clients més exigents. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Auberge de la Hulotte és una elecció inteligents per a viatgers a Saint-Jacques-D'Ambur, i ofereix una estada relaxant i sense molèsties.\nCal que informeu el Auberge de la Hulotte de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nDescompte a Auberge de la Hulotte


Jugador Inicial: Sessió de jocs: 29 de gener\nDissabte. Vam començar sent 3 i vam acabar sent 7. I 7 és un nombre de jugadors que no acostumem a reunir.\nÉrem 3 (Luke, Gemma i jo) i ens disposàvem a provar una altra adquisició d'aquest Nadal que encara havia de veure taula: el Glen More, un joc ambientat a Escòcia. La veritat és que l'explicació del joc és fàcil, però té uns tipus de puntuació als que no estem gens acostumats i que no començarem a dominar fins que no portem 3 o 4 partides. El Luque, per cartes especials, va fer un munt de punts i com sempre que estrenem un joc, es va endur la victòria.\nAbans no vingués la Montse, ens va donar temps a fer dos partides al 7 wonders. La veritat és que 3 jugadors és nombre molt bo per aquest joc, perquè els teus dos veïns (el que importa en aquest joc) són els teus únics rivals. La primera partida va ser MOLT ajustada, amb victòria del Luke i la segona vas ser més clara a favor meu.\nVa venir la Montse, però teníem poc temps per a fer una partida. El joc que ens va semblar més adequat pels temps que quedava va ser el Palastgeflüster. No vam poder-lo acabar, però quasi. Va quedar clar que és un joc de putejar. La victòria, tot i que il·legal, va ser compartida entre la Montse i jo.\nDesprés de sopar, es van afegir a la taula el Sergi, l'Aitor i l'Iria. Vam treure el Dixit, per a fer una demostració de les nostres anades d'olla. Com que érem 7 jugadors, vam utilitzar unes fitxes de cartró casolanes, en comptes de les que porta el joc. A més a més, en comptes d'arribar a 30 punts, el joc el vam acabar fent una ronda completa. La primera partida la vaig guanyar jo en diferència, moooolt estranyament. La segona va posar les coses a lloc i tothom va acabar per un igual, amb victòria de la Montse.\nSeguidament vam aprofitar que érem 7 per a jugar a La Resistencia, que només havíem provat a 5 i 6 jugadors. Amb 7 jugadors vam tornar a comprovar, després de 3 partides, que els espies ho tenen més fàcil per a guanyar, així que per a la 4a i última partida vam utilitzar una de les variants de les instruccions: que els espies no es coneguin al principi de la partida. La partida va semblar més igualada, però haurem de continuar fent proves. Tothom va ser espia i resistència almenys un cop, i també tothom va obtenir alguna victòria.\nPer últim, vam fer un Graffiti que, com sempre, van portar rialles al dibuixar segons quins conceptes. Vam fer una ronda, que van guanyar compartidament l'Iria i el Sergi.\nPublicat per Jansy a 17:32\nElessar 31 de gener de 2011 a les 19:26\nA la vista queda que el Graffiti és un joc que sempre ha de tancar les sessions, a les tantes de la matinada, quan a la gent se li'n va més la castanya.\nLuke 31 de gener de 2011 a les 19:26\nVa ser una tarda-nit ben divertida XD i el descobriment del WOK també va estar la mar de bé! Hi haurem de tornar un altre dia!\nPer cert sempre que juguem al grafiti acabem amb alguna titola pintada xD\nLuke 31 de gener de 2011 a les 19:27\nAixò si, crec fermament que hem de jugar més a l'Arkham Horror...\nJansy 31 de gener de 2011 a les 22:11\nSí, jo crec que amb els 7 que érem era el dia ideal per fer un Arkham.\nAnònim 1 de febrer de 2011 a les 8:20\nEi Jansy, he incorporat aquest bloc a la nostre secció d'enllaços. Veig que teniu molta càrrega pesada de la que m'agradaria probar (Carson City, Jaipur).\nNosaltres encara tenim una part important de la comanda de Nadal amb l'embalatge posat, però no hi ha manera de trobar el moment.


Actualització sobre les fotos aèries de l’illa d’Eivissa | Territori i paisatge d'Eivissa\nActualització sobre les fotos aèries de l’illa d’Eivissa\n13 Octubre 2017 13 Octubre 2017 / .\nLa Fototeca Digital de l’Instituto Geográfico Nacional (IGN) és un visor de fotos aèries que inclou diversos vols d’anys precedents i també ortofotos dels actuals.\nA més del ja conegut vol del 1956 (que també es pot consultar al visor de la IDEIB), hi ha disponibles altres vols. Els noms de les capes són generals per a tot el territori estatal però aquest Departament ha contactat amb l’IGN per tal d’obtenir la data concreta de cada vol per a l’illa d’Eivissa:\n“1973-1986 Interministerial” > juny de 1978\n“1980-1986 Nacional” > juny de 1984\n“1989-1991 Costas” > setembre de 1989 (aquest, com el seu nom indica, només abasta la franja litoral).\nFa pocs dies també s’ha incorporat la capa “1998-2003 Quinquenal” que a l’illa d’Eivissa correspon al vol de data 27/07/2003.\nBing Maps (el visor de mapes i fotos aèries de Microsoft) té una capa anomenada Bird eye o Vista de pájaro, que per a l’illa d’Eivissa oferia un vol de baixa alçada fet segurament l’any 2007 i que abasta diverses parts de l’illa.\nPer alguna raó aquesta capa fa temps que no es visualitza a Bing Maps però encara es pot consultar a la web de Goolzoom (un compilador de diversos serveis de cartografia i fotos aèries). Trobareu aquestes imatges clicant l’opció “Vista” a la part superior esquerra del visor:\nBing Maps, fotografia aèria, Fototeca Digital, Goolzoom, IDEIB, IGN, ortofotografia\n← Google actualitza street view a l’illa d’Eivissa\nRemodelació del visualitzador de la IDEIB i noves fotografies del territori →\nUn pensament sobre “Actualització sobre les fotos aèries de l’illa d’Eivissa”\n16 Octubre 2017 a les 7:41 AM


El govern garanteix un acord de finançament estable per a la Patum aquest mateix any\nEl conseller de Cultura, Ferran Mascarell, ha assegurat que el Departament preveu acordar un finançament estable per a la Patum de Berga aquest any, tal com ha fet saber en una entrevista a l'Agència Catalana de Notícies. De tota manera, ha fet saber que cal veure exactament "en què es concreta". L'acord quedarà emmarcat en una llei que pretén donar estabilitat als elements declarats patrimoni cultural per la Unesco en la qual ja treballa la Conselleria de Cultura.\n29/05/2011 - 15.06 Actualitzat 29/05/2011 - 18.13\nL'àliga és potser la bèstia més popular de la Patum. (Foto: ACN)\nLa Patum, una festa tradicional i popular que se celebra anualment a la ciutat de Berga durant la setmana de Corpus, va ser declarada l'any 2005 patrimoni cultural de la humanitat. L'edició d'enguany se celebrarà entre el 22 i el 26 de juny i comptarà amb un pressupost de 325.000 euros, 15.000 euros menys que l'any anterior a causa de la voluntat de l'Ajuntament de contenir despesa. Això ha provocat que el consistori elimini el castell de focs de dissabte al vespre i alguns esdeveniments accessoris de la festa, amb l'objectiu d'ajustar la despesa i, al mateix temps, mantenir l'esperit de la Patum.\nEl finançament estable de la Patum ha estat un tema reivindicat sovint pels consecutius executius municipals de Berga. Mascarell ha dit: "Donarem resposta a aquesta prioritat, veurem el que és possible i fins on podem arribar."\nSegons fonts de l'Ajuntament de Berga, la Generalitat ha compromès per aquest any una subvenció de 70.000 euros. A aquesta aportació s'hi afegeixen els beneficis produïts per la venda de productes amb la marca de la Patum, que va ser creada l'any passat.\nPel que fa a la casa de la Patum, el conseller considera que és un aspecte que pot anar vinculat a l'acord però que la seva resolució no serà immediata.


#28A: Tot enllestit per triar 350 diputats i 208 senadors\nEuropaPress / dBalears | 28 abril 2019\nTot enllestit per tal de celebrar les eleccions generals espanyoles de 2019.\nEl Govern espanyol ja té preparat tot el dispositiu per a la celebració aquest diumenge de les eleccions generals, a les quals estan anomenats més de 36 milions de ciutadans, que elegiran als 350 diputats que conformen el Congrés i a 208 senadors.\nAquestes eleccions generals seran les catorzenes que se celebren a l'Estat espanyol en la recent etapa democràtica. S'han preparat 23.196 col·legis o locals electorals en 8.131 municipis, en els quals s'instal·laran 60.038 taules.\nEls votants es dividiran en 36.317 seccions electorals i podran emetre el seu vot en aproximadament 212.000 urnes. S'habilitaran 58.000 cabines per a utilitzar-les si opten per introduir la seva papereta en el sobre lluny de mirades indiscretes.\nEn aquesta ocasió, l'Administració General de l'Estat ha confeccionat 375 milions de paperetes amb els noms dels aspirants al Congrés i al Senat, així com 67.200.000 sobres de votació.\nPer a controlar les votacions i realitzar el recompte en els col·legis han estat triats 180.114 membres titulars de les meses electorals (un president i dues vocals en cadascuna) i 360.228 suplents.\nEls titulars cobraran 65 euros nets en concepte de dieta per aquesta tasca i, per a dur-la a terme correctament, podran consultar els 912.000 manuals d'instruccions que s'han imprès.\nPer la neteja del procés vetllaran, com han fet des de l'inici del període electoral, la Junta Electoral Central, amb seu en el Congrés dels Diputats, 50 Juntes Electorals Provincials i 303 Juntes Electorals de Zona.\nEn aquests comicis concorren 1.186 candidatures, de les quals 582 opten a ocupar algun dels escons en el Congrés i 604 al Senat. Per cada escó de la Cambra Baixa competiran un total de 4.106 persones (12 aspirants per cadascun dels 350 seients) i 1.318 els que ho faran pels 208 escons de la Cambra Alta que es trien aquest diumenge (sis aspirants per cada plaça).


Encantadora casa de pescadors de l´any 1800 en venda amb fantàstiques vistes a la cala de Sa Tuna i al seu meravellós entorn natural.\nA la preciosa i exclusiva cala de Sa Tuna de Begur, trobem aquesta encantadora casa de pescadors de l'any 1800 que ha conservat tots els seus elements originals: sostres amb biga de fusta, terres de mosaic hidràulic i xemeneia, entre d'altres.\nL´habitatge se situa al passeig marítim de Sa Tuna, a 30 metres de la platja i ofereix un accés directe al mar i vistes obertes al´entorn.\nLa planta baixa consta de petit pati, un bonic saló-menjador amb xemeneia i vistes a la cala, una cuina independent, un dormitori doble i un lavabo de cortesia.\nA la primera planta hi trobem tres dormitoris dobles, un dormitori individual, un bany complet i un espai safareig.\nLa planta superior ofereix una magnífica terrassa amb un porxo elegant des d'on podrà gaudir de vistes panoràmiques única a la cala i al seu bonic entorn; un espai ideal per organitzar dinars o sopars familiars.\nNo dubteu a posar-vos en contacte amb nosaltres per sol·licitar més informació i organitzar una visita a aquest habitatge, única a la zona.\nSa Tuna és una de les cales més boniques i encantadores de tota la Costa Brava. Està a només 5 minuts amb cotxe del centre del bonic poble de Begur i té fàcil accés a totes les altres cales de la zona, com Sa Riera o Aiguablava.\nLa cala de Sa Tuna és un lloc únic i ideal per tenir una segona residència, ja que ofereix un bonic entorn natural protegit, molta tranquil·litat i unes vistes meravelloses.


El Comú d'Encamp facilita horts per a la gent gran — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / El Comú d'Encamp facilita horts per a la gent gran\nEls màxims dirigents del Comú d’Encamp han inaugurat la tercera temporada dels horts de la gent gran. El cònsol major, Miquel Alís ha donat les gràcies a la Fundació Julià Reig que col•labora en aquest projecte, i a la Casa Joan Antoni, qui ha cedit els terrenys. També ha destacat l’èxit que aquesta iniciativa té entre la gent gran ja que cada temporada són més els qui demanen horts.\nEl primer any n’hi havia 13, el segon es va ampliar a 30 i enguany hi ha un total de 32 parcel•les. Davant d’aquesta demanda creixent, Miquel Alís ha afirmat que s’està estudiant una possible ampliació per a la propera temporada.\nL’objectiu dels horts de la gent gran no és cap altre que afavorir l’autonomia d’aquestes persones potenciant una activitat senzilla en un entorn natural i incentivant la comunicació i la relació social entre hortolans. Per l’altra banda, es promou la salut estimulant l’exercici físic i gaudint d’aliments naturals ja que està prohibit utilitzar adobs artificials.


El turisme creatiu s’imparteix a França\nLa directora del Creative Tourism Network®, Caroline Couret, va impartir un taller de dos dies sobre gestió del turisme creatiu per als 32 estudiants de Bachelor en turisme i hospitalitat del La Rochelle Tourism and Hospitality School- grup Excelia (anteriorment Sup de Co) a La Rochelle, França.\nUn enfocament teòric i pràctic que els va permetre aprofundir els seus coneixements sobre noves formes de gestió del turisme, dissenyar el seu propi projecte de turisme creatiu i presentar-lo durant aquestes sessions.\nEl mateix potencial creatiu dels estudiants, juntament amb la diversitat dels seus orígens geogràfics, des de la Xina fins a Canadà, Finlàndia, Espanya i Alemanya, es va quedar reflectit en la rellevància d’aquests projectes.\nAquest taller, organitzat per la Creative Tourism Academy del Creative Tourism Network®, encaixa perfectament amb la filosofia del grup Excelia, els programes d’estudi, certificats TedQual per l’Organització Mundial del Turisme, es basen en la innovació, el compromís professional, els intercanvis culturals i el Codi d’Ètica del Turisme.\nPrev:Turisme Creatiu a Escòssia\nNext:Limaçon – Taller de tall de pedra


Lluís Cortés, nominat a millor entrenador femení de l'any per la UEFA\nEl tècnic del Barça Femení, anteriorment vinculat a l’FCF, opta al primer guardó d’aquesta categoria després del seu gran paper al capdavant del conjunt blaugrana.\nEl tècnic del FC Barcelona Femení, Lluís Cortés, serà un dels tres finalistes com a ‘Millor Entrenador de Futbol Femení de la UEFA’, un guardó de nova creació. Els altres dos nominats són l’entrenador del Wolfsburg, Stephan Lerch, i el de l’Olympique de Lió, Jean-Luc Vasseur. Cortés, de 33 anys, va estar vinculat amb l’FCF des del 2008 fins al 2017 realitzant les funcions, entre d'altres, de seleccionador català sub 12, sub 16 i sub 18 femení, a banda de ser assistent de Natàlia Arroyo a la Selecció Catalana Absoluta femenina.\nEn el curs del seu debut al club blaugrana, l’entrenador lleidatà va conduir a les seves jugadores a la primera final de la Champions a la història del club la temporada 2018-2019. Per contra, el seu conjunt va caure eliminat la passada campanya, la 2019-2020, contra el Wolfsburg als quarts de final de la competició malgrat jugar a un gran nivell.\nD’altra banda, els seus dos rivals també han fet mèrits per endur-se el guardó que s’anunciarà a la cerimònia que realitzarà la UEFA el proper 1 d’octubre a Nyon. L’entrenador del Wolfsburg, Stephan Lerch, va aconseguir classificar el seu equip per a la final de la Champions de l’última edició, mentre que el tècnic del conjunt de Lió, Jean-Luc Vasseur, va conquerir la cinquena Champions consecutiva de les franceses.\nLes retransmissions de futbol femení es posen en marxa a l’FCF TV\nEl CF Damm, entitat modèlica en la categoria Preferent Femení Juvenil\nQuatre catalanes convocades amb la Selecció Espanyola Absoluta\nEl president de l'FCF fa entrega del trofeu de lliga al FC Barcelona Femení\nEl FC Barcelona Femení, classificat per a la final de la Copa de la Reina\nEls primers gols oficials de la temporada 2020-2021


22823 - Resultados de la búsqueda - Depósito Digital de Documentos de la UAB\nPágina principal > Resultados de la búsqueda: 22823\n3 p, 1.3 MB Moviments socials i Associacions  / Pont Vidal,Josep ; Universitat Autònoma de Barcelona. Facultat de Ciències de l'Educació\n4 p, 3.0 MB Moviments socials i Associacions  / Universitat Autònoma de Barcelona. Facultat de Ciències de l'Educació\n3 p, 18.1 KB Moviments socials i Associacions  / Merino Pareja, Rafael (Universitat Autònoma de Barcelona. Departament de Sociologia) ; Universitat Autònoma de Barcelona. Facultat de Ciències de l'Educació\n3 p, 19.2 KB Moviments socials i Associacions  / Merino Pareja, Rafael (Universitat Autònoma de Barcelona. Departament de Sociologia) ; Universitat Autònoma de Barcelona. Facultat de Ciències de l'Educació\n6 p, 45.7 KB Moviments socials i Associacions  / Merino Pareja, Rafael (Universitat Autònoma de Barcelona. Departament de Sociologia) ; Universitat Autònoma de Barcelona. Facultat de Filosofia i Lletres


Contractes d'arrendament agrari al Bertí del segle XVI – Patrimoni Existencial\nContractes d'arrendament agrari al Bertí del segle XVI\nPublicat el 5 Juny 2012 by Francesc Roma Casanovas\nEl 18 de novembre de 1582, Antoni Serra, de Sant Quirze de Safaja, ven a Jerònim Vinyoles un tros de terra durant quatre anys, per un preu de 10 lliures barceloneses. Aquest contracte té un cert interès perquè en Vinyoles pot renunciar a l’arrendament fins al dia de Nadal. D’aquesta manera s’establia una mena de període de prova de gairebé un mes i mig. A més a més, en aquest contracte un dels testimonis era Gabriel Onyó, pinto retaulista, nascut a la masia de l’Onyó de la parròquia de Bertí, on al 1579 havia arrendat una casa a la plaça de Bertí al mateix Vinyoles, amb la condició que hauria d’enfostrar-la (segurament fer-hi la fusteria).\nUn document com aquest fa la sensació que els contractes d’aquesta parròquia, a finals del segle XVI, donaven certes facilitats als arrendadors. Això podria explicar-se pel procés de colonització que estava vivint aquesta zona, procés de colonització que no era estrany que acabés atraient súbdits del regne de França, com el segon testimoni d’aquest contracte, el mestre de cases Joan Bergonyo, habitant “en la Beya”.\nTambé dos francesos seran els subjectes que firmaran un contracte amb Jaume Bellavista i Salvador Vinyoles, el 26 de desembre de 1584. Els dos habitants de Sant Miquel Sesperxes deixen als pilers Joan Azma i a Bernat Defaludes, ambdós d’origen francès, la meitat del bosc de la Feu, que els dos primers han comprat a Antoni Serra de Sant Quirze de Safaja. Aquesta artiga se situa a prop de l’Onyó i del torrent de les Taules, a tocar de roca Gironella i es preveu que se n’extregui carbó i grans. Aquests explotació conjunta del bosc i l’espai agrari sembla que també s’hauria produït al sot de les Hortes, a Tagamanent.\nPer assegurar l’interès dels arrendataris, en Bellavista i en Vinyoles es comprometen a donar a compte als treballadors francesos una quartera i mitja de forment net, mitja càrrega de vi i dos mesurons d’oli. El contracte s’estableix per una durada de quatre anys i els sobredits pilers conrearan aquestes terres a costos i despeses seves, tot i que en el batre, segar o traginar s’anirà a mitges. En cas que no sembrin en el temps convingut, els posaran dos homes per cada pila, “(…) totemps i quan los demanau dits piles y aquests a costos y despeses nostres (…)”, diuen els arrendadors. Els pilers hauran de deixar un brot d’alzina a cada soca.\nAquest document deixa veure com les feines de carboneig i de rompuda de noves terres les duien a terme les mateixes persones, en aquest cas franceses, en unes condicions que semblen millors que les que es veuran al segle XVIII.\nD’altra banda, en un document del 10 de juliol de 1584, Joan Omet i Francesc Català arrenden el mas Barnils de Bertí a Thoni Esglesies de Sant Miquel de Sesperxes, amb tots els formigons de la rompuda, amb la condició que l’arrendador haurà de “(…) cobrir, coure y escampar y aspedrar dita artiga y adobar les dites pedres en paret (…)” a costa seva. De manera que el procés de colonització que s’està duent a terme suposa la construcció de nous espais agraris delimitats per feixes, espais que segurament ja s’havien conreat abans, perquè el document parla d’adobar les pedres de les parets i no de fer-ne de noves.\nEntrada prèvia Forn de la font del Pontet\nEntrada següent Can Feliu de les Barraques


Decisió – JORNADA 9 | Lliga de MicroRelataires Catalans\nDecisió – JORNADA 9\nEl marrec de ca la Nàsia, el dels ulls blaus, s’ha quedat sol a casa. La mare, capficada amb el divorci, ha agafat de bona l’excusa, que a l’escola hi ha una passa i la mestra no vol que hi vagin.\nCansat de perseguir gallines tot el matí, el nen intenta recordar si el pare les matava quan eren massa velles per pondre ous o feia com la mare i les venia. Si vingués algun dia potser podria preguntar-li-ho. Qui sap on deu parar, pensa mentre dóna una coça al tancat. Les aus, emporuguides, s’amaguen darrere un gos brut, ajagut a l’ombra. Als ulls blaus s’encén una espurna i el nen, amb un gest ràpid, n’atrapa una. Se la mira com si la veiés per primer cop i li gira el cap per veure-li els ulls. Són negres i indiferents.\nLa decisió separa l’abans del després. La gallina se n’allunya, esvalotada, i el gos mira sense entendre per què el petit amo corre com esperitat carrer amunt. Ningú no li ha explicat que arriba un dia que els nens es fan grans i no hi ha marxa enrere.\n5 thoughts on “Decisió – JORNADA 9”\n26/07/2016 at 11:43\nM’agraden tots dos relats. Vaig a donar un vot per a cadascú. Aquest m’agrada per tot el que no diu, però queda en l’ambient, com eixa mare que no se sap on està. De l’altre en canvi m’agrada el ritme i l’ambientació al galliner.\n26/07/2016 at 15:18\nEl meu vot per a aquest relat que retrata mirades carregades de significat.\n28/07/2016 at 8:02\nVoto per aquest relat. Tot estirant el fil conductor de les gallines, ha sabut desenvolupar una història que narra un viatge iniciàtic hiper concentrat, o, si ho preferiu, ha aconseguit retratar el precís instant en el que, deixem enrere la infantesa. I tot això amb un llenguatge clar i precís.\n28/07/2016 at 19:00\nEl meu vot és pels dos contendents i el meu comentari en galliner del teu contendent .\nEnhorabona per tots dos.\n“La mare, capficada amb el divorci, (ha agafat de bona l’excusa)…” > La utilització de la preposició “de” en aquesta frase sona estranya, antinatural o com a mínim poc comuna. Normalment s’usaria la preposicó “per”, en una construcció tipus “donar/prendre/acceptar/agafar per bona l’excusa”. Desconec si l’opció emprada aquí és fruit d’alguna classe de dialectalisme.


Inicio Terra de Fang LA NOVA IMATGE DE LA PLAÇA DE LA REINA DE PALMA, AMB...\nLA NOVA IMATGE DE LA PLAÇA DE LA REINA DE PALMA, AMB AIRES MARRATXINERS\nDes de fa un any i mig, la plaça de la Reina de Palma presenta una nova imatge, com a resultes del vestiment amb rajoles que es va fer de la font i de la il·luminació amb llums LED. Sobre el projecte original de l’arquitecte municipal de Palma Federico Climent (mort prematurament el 2016) i que els anys vuitanta havia viscut a Pòrtol, el ceramista marratxiner Joan Pere Català Roig va ser l’encarregat de materialitzar l’obra.\nCatalà Roig va començar a fer-hi feina a principis de l’any 2015. Li varen passar els plànols, en què es determinava l’estructura de la composició i el nombre, el tamany i el color de les rajoles. “Tenen forma romboidal, però no regular; els colors que figuraven en el projecte els vàrem canviar pel blau intens (per evocar la mar), el marró ocre i el blanc cru. També vaig fer proves per calcular amb exactitud el percentatge de reducció total de les peces, que en aquest cas s’acostava al 10%. Vaig crear uns motllos (primer de cartró-ploma i després de ferro) per fer fins a set tipus distints de rajoles, en total havien de ser 1.400. I, per la forma que tenen, havien d’encaixar mil·limètricament. La veritat és que a mi, que m’agraden les matemàtiques, me va encantar fer feina en aquest aquest projecte, basat en la precisió i el mètode. Ja firmaria que cada any en pogués tenir un de similar entre mans”.\nJoan Pere Català Roig va tenir tres mesos de feina intensa en l’elaboració de les rajoles, per a les quals va usar 2.500 quilos de fang, cuit a una temperatura d’entre 1.280 i 1.300 graus per vitrificar-les i tancar els porus de les peces, amb la qual cosa la humitat hi incideix en molt menor mesura que s’hi haguessin posat al forn als 1.000 graus, que sol ser l’habitual. Per fabricar totes les rajoles, Català va llogar el local Sa Teulera, de Toni Vich.\nTambé els colors varen comportar tot un procés: del blanc, gris i daurat originals del projecte es va passar al blau, al marró-ocre i al blanc cru. “Vaig fer una gamma de fins a 100 tonalitats, colors que vaig compondre jo mateix amb mescla amb minerals i tres capes d’esmalt”, comenta.\nFinalment, els operaris (amb les peces transportades acuradament des del taller i fins a la plaça de la Reina) les varen col·locar a principis de l’any passat. Una vegada instal·lada la referida il·luminació LED, es va fer la inauguració oficial, ara fa un any, amb el record a Federico Climent present en tot moment i la feina de Joan Pere Català que ja llueix per a la posteritat…


El dolor és una sensació provocada pel nostre sistema nerviós. Un dolor-agut li indica que vostè pot estar lesionat o tenir un problema que necessita atenció puntual immediata. El dolor-crònic és diferent. Els senyals del dolor-crònic duren setmanes, mesos o fins i tot anys. La causa pot haver estat una lesió o una infecció. Hi pot haver una causa contínua de dolor, com l'artritis o càncer.\nUna malaltia autoimmune és una malaltia causada perquè el sistema immunitari ataca les cèl·lules del propi organisme. En aquest cas, el sistema immunitari es converteix en l'agressor i ataca parts del cos en comptes de protegir-lo.\nAl llarg de més de 25 anys d’experiència hem anat desenvolupant una tècnica basada amb la bioestimulació inmunològica local, mitjançant la infiltració de substàncies del grup de les anomenades bioestimulines, que redueixen la inflamació i conseqüentment el dolor de la zona tractada.\nA banda d’aquets tractament també es poden combinar amb tractaments mes convencionals i amb la ozonoteràpia.


Puigdemont reivindica la col·laboració publicoprivada per lluitar contra la pobresa infantil - Social.cat\nPuigdemont reivindica la col·laboració publicoprivada per lluitar contra la pobresa infantil\nEn una trobada amb un centenar d’empresaris, el President de la Generalitat ha fet una crida a aquest col·lectiu per participar al programa #Invulnerables\nDivendres, 20 de gener de 2017 | 12:45 h\nEl programa contra la pobresa infantil i l’exclusió social #Invulnerables, iniciat ara fa just un any, ja és un projecte amb fonaments sòlids. El president de la Generalitat, Carles Puigdemont, ha participat aquest matí en una trobada al CaixaForum amb un centenar d’empresaris i directius per presentar l'estat actual del projecte i incentivar la col·laboració publicoprivada en la lluita contra aquesta problemàtica que "trobem arreu del territori català".\nPuigdemont ha defensat que "no hi ha la possibilitat de donar respostes prou sòlides si es prescindeix d’un dels dos sectors", públic i privat. En aquest sentit, ha explicat que el model de concertació pública-privada ja fa anys que funciona i "ha acabat dibuixant una radiografia de la solidaritat molt pròpia de Catalunya".\nPrecisament l'element innovador d’aquest projecte social és el treball en xarxa de tots els agents del territori. La Generalitat de Catalunya, l’Obra Social ‘La Caixa’, la Fundació FC Barcelona i la Fundació Rosa Oriol encapçalen aquesta aliança que vol garantir la igualtat d’oportunitats.\nEl president també ha subratllat que #Invulnerables és un projecte "amb uns objectius concrets i uns beneficiaris directes" de totes les edats i que trobem arreu del territori perquè, ha afegit, "actualment la vulnerabilitat és transversal, ja no és només allò que passa als altres". Així mateix, ha considerat que la clau de futur com a país ha de ser arribar a "identificar i prevenir les prevulnerabilitats" per aturar-les abans que es manifestin.\nSor Lucía Caram, directora de la Fundació Rosa Oriol, també ha assistit a l’acte, on ha destacat que #Invulnerables és un "veritable projecte d’inversió social". "Cada any quan arriba l’hivern i el fred és particularment cruel ens mobilitzem. Sembla que el què fem solucioni el problema, però aquesta solució pal·liativa no atura el problema real que té la gent", ha subratllat, "no volem dedicar-nos a apagar foc, volem acabar amb aquest gran problema de país".\nAixí mateix, ha apel·lat el món de l’empresariat i l’Administració per animar-los a contribuir en aquest projecte: "No podem perdre una generació, és imprescindible que tothom s’impliqui activament".\n#Invulnerables a 8 municipis\n#Invulnerables és un programa que es dirigeix a infants i joves d’entre 0 i 18 anys que viuen en contextos d’exclusió social i les seves famílies. L’objectiu és donar resposta a les necessitats bàsiques que no tenen cobertes i oferir-los orientació, acompanyament i suport integral perquè puguin sortir d’aquesta situació de vulnerabilitat. Fins ara, #Invulnerables s’ha implantat avuit municipis: Manresa, Figueres, Manlleu, Lloret de Mar, el Vendrell, Tortosa, Salt i el barri de la Mariola de Lleida.\nEn la trobada d’avui hi ha assistit el director general de la Fundació Bancària ‘La Caixa’, Jaume Giró; el vicepresident primer del FC Barcelona, Jordi Cardoner; la presidenta de la Fundació Rosa Oriol, Rosa Tous, i Sor Lucía Caram, directora de la mateixa fundació. També han estat presents en la trobada un centenar de directius d’empreses i organismes com ara Abertis, Grup DKV, Coca-Cola, HP, Ferrocarrils de la Generalitat, Plataforma Editorial i Col·legi de Metges de Barcelona, entre d’altres.


Els Estats Units viuen un moment polític excepcional. Aquest dimarts, 8 de novembre, està en joc la presidència del país més poderós econòmicament i militarment del món entre Hillary Clinton i Donald Trump en unes eleccions, segons les enquestes, igualades. Però, com són realment els Estats Units?\nMés enllà de Donald Trump: una radiografia de la dreta nord-americana\nS’ha parlat ja moltíssim de Donald Trump. L’idiota, el barroer, el pallasso masclista i racista. L’empresari 'playboy', la 'socialité' esdevinguda candidat, el nét de l’immigrant alemany que el 1901 va enriquir-se gestionant un prostíbul a la Colúmbia Britànica durant la febre dels cercadors d’or. "És un gos, és un porc", ha arribat a afirmar d'ell l'actor Robert De Niro en un polèmic vídeo. Fonamentalment està gairebé tot dit, sobre Donald Trump. Tot allò superficial, especialment.


Memorial Joaquim Serra 2020 - AGRUPACIÓ CULTURAL FOLKLÒRICA BARCELONA\nMemorial Joaquim Serra 2020\nPublicat el 1 de novembre de 2020 a Memorial Joaquim Serra\nDimecres 18 de novembre – 19:30 h. Teatre Casino L’Aliança del Poblenou de Barcelona\nEl Memorial Joaquim Serra 2020 se celebrarà finalment a porta tancada i sense públic el dilluns 16 de novembre de 2020 a les 19:30h. al Teatre Casino L’Aliança del Poblenou amb la participació de les cobles Mediterrània i Sant Jordi-Ciutat de Barcelona. S’emetrà al canal de YouTube el dimecres 18 de novembre a les 19:30h.\nL’obra d’estrena enguany va a càrrec de Jesús Ventura i es titula Vida. És una suite per a 2 cobles i percussió. Està dedicada a la seva dona i hi sonen diverses composicions que els van regalar el dia del seu casament. Així, hi ha una marxa nupcial de Josep Maria Serracant; una obra per a orgue de Pepita Llunell; l’obra lliure Sí a l’amor de Fèlix Martínez i Comín i una sardana de Tomàs Gil i Membrado. A Vida també s’hi identifiquen melodies de sardanes seves. “És la primera peça per a dues cobles i de les més extenses que he escrit”, afirma Ventura, i indica també que “és molt vivencial, molt programàtica”.\nL’estrena de Ventura en aquest Memorial respon a un doble motiu: en primer lloc, perquè amb la situació actual de pandèmia era difícil aconseguir que un compositor aliè al món de la cobla creés una obra nova i en segon lloc, perquè s’entreveia complicat que pogués venir a l’estrena, en un teatre previsiblement buit, o semibuit. Aquesta, però, ja és la 2a vegada que Ventura estrena al Memorial. L’anterior ocasió va ser al 2010, amb l’obra Tots, també per a 2 cobles i timbales, dedicada a la seva filla. Sembla, per tant, que ara amb Vida, el cercle es tanca. Tanmateix, en aquella ocasió hi va haver també una estrena d’una obra d’encàrrec, una fet que enguany no pot ser.\nEl Memorial Joaquim Serra oferirà també d’altres obres per a cobla i sardanes. D’entre elles destaca Missatge a l’amic, de Fèlix Martínez i Comín, de qui enguany se celebra l’efemèride del seu centenari. La sardana, a més a més, està dedicada a Sebastià Alba, l’ànima de la colla de sardana esportiva Violetes del Bosc, que va morir a principis d’aquest 2020. Un doble homenatge ben trobat.\nAquesta emissió per internet del Memorial Joaquim Serra és una certificació més de l’aposta de les entitats capdavanteres per aprofitar les noves tecnologies per fer arribar la sardana i al cobla més enllà. En aquest sentit, també certifica l’esforç de l’Agrupació Cultural Folklòrica Barcelona per mantenir les activitats sardanistes en un entorn complicat com el del coronavirus, en benefici dels músics que durant mesos han vist anul·lades les actuacions. L’exemple evident és que l’entitat ha mantingut mentre ha sigut possible les audicions al Pla de la Catedral de Barcelona i ha apostat per seguir amb el cicle de concerts de cobla.\nGermanor (sardana) Joaquim Serra i Corominas\nMissatge a l’amic (sardana) Fèlix Martínez i Comín\nQuatre miniatures Manuel Oltra i Ferrer\nI – Els putxinel·lis\nIII – La cuita\nIV – Dansa de gnoms\nLa dona d’aigua (sardana) Josep Serra i Bonal\nMaria del Claustre (sardana) Joaquim Serra i Corominas\nDanses de Vilanova (glosa) Eduard Toldrà i Soler\nPer tu, Josep Maria (sardana) Joan Lluís Moraleda\nVida (suite en 2 temps) Jesús Ventura i Barnet\nI – Rels\nII – Junts\nAlmogaverenca (sardana) Josep Grivé i Simón\nMarcel Sabaté i Jesús Ventura, directors\nSarrià – Ermita de Sant Medir – Sant Cugat del VallèsSarrià – Font del Bacallà – Font Groga – Vall d’Hebron


Nova junta a la Penya Barcelonista de l'Ametlla de Mar - 19/03/2015 » La Cala RTV\nNova junta a la Penya Barcelonista de l'Ametlla de Mar\n19 . Mar, 2015 a les 15:42\nNoves cares a la junta de la Penya Barcelonista de l'Ametlla de Mar. Un relleu generacional i natural al capdavant d'aquesta entitat que compta amb vora 400 socis al municipi, inclosa dins de la Federació de Penyes Barcelonistes de les Terres de l'Ebre. La nova junta encapçalada per Roger Llambrich com a president ha comptat amb el suport i confiança de l'anterior. De fet, no hi hagut la necessitat de fer eleccions ja que no s'ha presentat cap més candidatura. Llambrich està acompanyat de Víctor Borràs, com a Secretari i Tresorer, Genís Canyagueral, Francesc Carranza, Juanma Margalef, Ruben Llaó, Norbert Callau, Oriol Samarra, Joan Miquel Borràs, Jorge Alonso, i Sam Garcia, entre d'altres.\nEl President i el Secretari de l'entitat han remarcat que han trobat una Penya Barcelonista amb un positiu balanç econòmic i han subratllat la bona feina feta per l'anterior junta. També han volgut recordar que la Penya Barcelonista de l'Ametlla de Mar compta amb 3 abonaments per viure els partits al camp.\n"Des de la Penya mantindrem els menjars de les nits de Champions i incorporarem noves accions per animar al soci més jove a participar de la Penya, com per exemple, algun torneig amb el videojoc FIFA, entre d'altres coses", explica Roger Llambrich, President de la Penya Barcelonista al municipi. A més, també ha explicat que davant de la demanda d'alguns socis es podria obrir el local per veure algun partit de bàsquet, o fins i tot algun partit del Madrid. Llambrich també ha remarcat la importància dels socis de tota la vida i que "esperem que continuïn venint a la penya, gaudint-ne i aportant-nos experiència".\nPer la seva part, Víctor Borràs, ha explicat que per aquest diumenge, que hi ha el Barça-Madrid, hi ha preparat una berenà amb pa i tomàquet i embotits pels socis que vagin a veure el partit al local.\nDes de la Penya Barcelonista es recorda que tots els interessats en formar-ne part poden passar pel local a informar-se o a través del correu electrònic pblacala@hotmail.es. A més, la Penya està present tant a Facebook com a Twitter.\n0 respostes a "Nova junta a la Penya Barcelonista de l'Ametlla..."\nnova junta a la penya barcelonista de lametlla de mar


Gesa sobre Perarnau a la Policia: "han posat la guineu a cuidar del galliner" - El diari digital de Sabadell - iSabadell\nGesa sobre Perarnau a la Policia: “han posat la guineu a cuidar del galliner”\nEscrit per David B. el 9 març 2018\nEl portaveu del Partit Popular de Sabadell, Esteban Gesa ha denunciat la manca de responsabilitat de l’actual govern envers la Policia Municipal de Sabadell.\nGesa ha assegurat que els components de la plantilla de la Policia Local “estan absolutament abandonats pel Govern Municipal”.\n“Han comés un gran error al posar al capdavant de la Policia com a responsable polític a Lluís Perarnau, que és com posar la guineu a cuidar del galliner. És una manca de responsabilitat posar al capdavant del col·lectiu a un senyor que no li agrada en absolut la Policia”, ha apuntat Gesa.\nEl regidor ha demanat que “es faciliti la feina als professionals que tenim a la policia local i que actuïn amb responsabilitat”.\nEl portaveu del Partit Popular local ha manifestat que “ens ha arribat que el govern torna a posar en marxa la brigada d’informació de la Policia Municipal, una brigada que van treure a la seva arribada al govern”. Gesa es pregunta “per quin motiu ara aquesta brigada d’informació es trona a crear. No té gaire sentit eliminar-la i ara tornar-la a posar en marxa”.\nD’altra banda el Partit Popular ha criticat que “fa molts mesos que no es fan controls preventius d’alcoholèmia i de drogues”.\nFoto portada: Esteban Gesa, aquest divendres, Autor: David B.


El Fons Valencià presenta la campanya Ser dona al Sud a La Vall d’Albaida i La Costera - TV Digital Ontinyent\n21 juny 2021 - 2:10 h\nInici General El Fons Valencià presenta la campanya Ser dona al Sud a La...\nLa campanya es va iniciar el 28 de febrer i finalitzarà el 14 de març, i arribarà a 27 municipis de la Comunitat Valenciana, 4 d’ells de la Vall d’Albaida i 1 de La Costera.\nEs compta amb els testimonis de Melida Silva, Presidenta de la Junta Parroquial d’Urdaneta i Vocal del Consorcio de la Cuenca del Rio Jubones, i Viviana Ugarte, Tècnica del Consorcio, i girarà al voltant del treball que realitzen les dones en l’àmbit de la Conca del riu Jubones.\nHui es presenta “Ser dona al Sud” i la conferència “La Conca del Riu Jubones (Equador): dona, aigua i desenvolupament” a Ontinyent (Saló d’Actes de la Mancomunitat de Municipis de la Vall d’Albaida”, a les 17 hores) i a Atzeneta d’Albaida (Saló d’Actes de l’Ajuntament, a les 19 hores).\nEsta campanya de sensibilització que organitza el Fons Valencià, i que compta amb la col·laboració de la Diputació d’Alacant, té com a objectiu donar a conèixer la realitat de les dones en països en vies de desenvolupament, acostant així a la societat valenciana el testimoni de dones i organitzacions que treballen al Sud pels seus drets i els de les seues comunitats i municipis.\nEn l’edició de 2012 els testimonis convidats pel Fons Valencià en la campanya “Ser dona al Sud“ són Melida Silva, Presidenta de la Junta Parroquial d’Urdaneta i Vocal del Consorcio de la Cuenca del Rio Jubones, i Viviana Ugarte, Tècnica del Consorcio del Rio Jubones.\nLa campanya “Ser dona al Sud” estarà en marxa del 28 de febrer al 14 de març de 2012 (podeu seguir les activitats a l’agenda de la nostra web (www.fonsvalencia.org). En l’edició d’enguany està prevista la realització d’activitats en 27 municipis: Quart de Poblet, València, Ontinyent, Carrícola-Atzeneta-El Palomar (ho organitzen conjuntament), Gandia, Rafelcofer, Alcàsser, Alfafara, El Puig, Catarroja, Algemesí, Picassent, Quatretonda, Villanueva de Castellón, Vinalesa, Agullent, Corbera, Biar, Pedreguer, Parcent, Elx, La Llosa de Ranes, Muro, Almussafes, Els Poblets, Teulada i l’Alcúdia.\nEntre les activitats programades, amb la col·laboració dels ajuntaments participants a la campanya, destaquem la conferència “La Conca del Riu Jubones (Equador): dona, aigua i desenvolupament”, que anirà a càrrec de les dos convidades, i que girarà al voltant (entre altres temes) del treball que realitzen les dones en l’àmbit de la Conca del Jubones per tal d’avançar en el desenvolupament (econòmic, cultural, social) de les seues comunitats, en la lluita pels seus drets i la seua participació en la municipalitat, així com i també en la protecció i preservació del seu entorn i els recursos naturals (aigua).\nAltres activitats previstes en la campanya són encontres i entrevistes amb associacions i col·lectius locals de dones, entrevistes en mitjans de comunicació, i l’edició i distribució de materials divulgatius de la campanya (cartell, díptics).\nEl Consorcio de la Cuenca del Rio Jubones.\nLa Conca hidrogràfica del Riu Jubones està ubicada al Sud Occident de l’ Equador, té una superfície de 4.353,96 km², té una longitud de 180 km, amb un cabdal mitjà anual en l’estació Jubones Uzhcurrumi de 49,8 m3/s , i compren el territori de les províncies de l’Azuay (55%), Loja (24,1%) i El Oro (20,9%).\nActualment (2012) els membres del Consorcio de la Mancomunidad de la Cuenca del Rio Jubones són: els governs municipals de Nabón, Oña, Girón, San Fernando, Pucará, Camilo Ponce, Saraguro, Zaruma, Machala, Pasaje, Chilla i El Guabo (12 en total); els governs provincials d’Azuay, Loja i El Oro; i les juntes parroquials de San Antonio de Cumbe, Paraíso de Celén, Selva Alegre, San Pablo de Tenta, Tablón, Urdaneta, Sumaypamba, Manú, Cochapata, Las Nieves, Chumblín, Susudel, Shaglli, el Progreso, San Rafael de Zharug, San Sebastián de Yuluc, Guanazán, Lluzhapa, La Asunción, Pijilí, Añañín y Abdón Calderón (22 en total).\nEl Consorcio de la Cuenca del Rio Jubones i el Fons Valencià per la Solidaritat.\nEl Consorcio de la Cuenca del Rio Jubones en Equador (CCRJ), és per al Fons Valencià per la Solidaritat un soci estratègic en el desenvolupament dels seus fins i objectius a Equador.\nEl Fons Valencià per la Solidaritat va iniciar la seua col·laboració amb el CCRJ en l’any 2006, centrant-se fonamentalment en dos línies de treball: l’enfortiment institucional i la protecció dels recursos hídrics.\nAmb l’aigua, com a centre de la intervenció, el Consorcio de la Cuenca del Rio Jubones, acosta al Fons Valencià al treball entorn als Objectius de Desenvolupament del Mil·lenni de les Nacions Unides agafant com a metes més destacades l’eradicació de la pobresa extrema i la fam; la igualtat entre els gèneres i la sostenibilitat del medi ambient.\nRelació i projectes comuns del Fons Valencià amb la CCRJ (2006-2011):\nGràcies a la col·laboració de les diputacions provincials de València i Castelló, en els exercicis 2006 i 2007, el Fons va finançar el projecte “Protecció de fonts d’aigua i seguretat alimentària (Fases I i II).\nAmb els projectes executats i amb el que està en marxa, s’ha volgut donar suport i enfortir institucionalment el Consorcio del Rio Jubones i als seus membres (12 municipis i 3 governs provincials i 22 juntes parroquials), basant el procés en el coneixement per part de la població del medi i recursos hídrics de la conca i la participació dels municipis socis en la gestió dels mateixos per mitjà de: la formació d’equips tècnics necessaris per a l’elaboració de polítiques de gestió ambiental; d’informació geogràfica (elaboració de mapes de fonts d’aigua i la seua ubicació); d’educació ambiental a les escoles per protegir i preservar l’entorn i els recursos naturals; de sensibilització a la població sobre el consum racional d’aigua (campanyes de comunicació social); i en definitiva la participació de la població en la protecció i preservació del seu entorn i recursos naturals.\nCal destacar com a iniciatives dutes a terme a la regió: la protecció física i biològica de 520 fonts d’aigua, reduint així la contaminació de l’aigua de les fonts i les malalties gastrointestinals de les famílies més vulnerables, fent-la òptima per al consum humà i l’ús agrícola (beneficiarà a prop de 2.300 persones); el desenvolupament de 450 unitats productives agropecuàries per a famílies vulnerables, que aprofitant els recursos hídrics de la zona milloren la productivitat i producció agrària, asseguren la seguretat alimentària de 450 famílies i conserven les fonts; i la construcció de 40 latrines seques que milloren la higiene i sanitat de les comunitats, i la millora del medi ambient evitant les aigües residuals.\nAmb estes iniciatives, es beneficiaran 500.000 persones de la regió, d’una forma directa o indirecta.\nArticle anteriorMés de 164.000 € per a pagar despeses relacionades amb la UNED d’Ontinyent\nArticle següentCompromís organitza un encontre amb els ciutadans d’Ontinyent per rendir comptes\nEl gerente del departamento de salud Xátiva-Ontinyent Julián García del Caño ha visitado junto al alcalde de Ontinyent, Jorge Rodríguez, la concejala de Sanidad,...


La policia local de La Nucía va ha fer unes xarrades als alumnes de l'institut, sobre l'educació vial, violencia de genere...\nVisita a l'universtat de Val�ncia\nEl profesorat de bachiller organitza una escapada per als alumnes de 1r de bachillerat a l'universitat de valència.\nXarla "Espacio Solar"\nLa vicedirecció organitza aquesta activitat sobre les energíes alternatives que donará lloc a la sala d'usos múltiples.\nReforestaci� al Ponoig\nLa vicedirecció organitza aquesta activitat per a ajudar a reforestar el Ponoig\nTeatre a Benidorm\nEl departament de valencià organitza activitat extraescolar al Bernat d'En Sarrià.\nTeatre "Frankenstein" i "El si de las ni�as"\nEl departament de castellà organitza aquesta activitat extraescolar del teatre de "Frankenstein" i "El sí de las niñas"\nDIJOUS 17 DE MAR�\nConcert de L'IES Band\nDIMARTS 22 DE MAR�\nXarrada Universitat Miguel Hern�ndez\nOrganitzada una xarrada el dia 22 de març a les 9:50 en la sala d'usos múltiples. La xarrada tractara sobre els estudis que es poden realitzar en aquesta universitat i també es tractarán temes sobre estudis en general. La xarrada tindrà lloc en la sala d'usos multiples para alumnes de batxillerat.\nPer a més informació aquesta es la web de la universitat Miguel Hernández situada a Elx\nDIMECRES 26 DE MAR�\nEl departament de castellà de l'IES La Nucía organitza activitat extraescolar al teatre "Dr.Jekyll y Mr.Hide" per als alumnes de 1º de la ESO i el teatre "El sí de las niñas" per als alumnes de 4º de la ESO.\nDIMARTS 1 DE MAR�\nXarrada de Heinz Delam\nEl departament de castella organitza aquesta activitat per als alumnes de 3r d'ESO.\nDES DEL PONOIG\nActivitats de Fi de Trimestre a l�IES LA NUCIA\nCom a brillant colofó del trimestre inicial del curs, l’IES La Nucia oferí els dies 20, 21 i 22 de desembre del 2010 tot un reguitzell d’activitats extraescolars destinat al solaç i gaudi del nostre estimat alumnat. El fi de la iniciativa no és un altre que commemorar l’acabament de la primera avaluació i, alhora, descongestionar d’alguna manera els sofrits discents de les feixugues tasques proposades per l’estament docent al llarg de l’extint període. Tota aquesta pompa precedeix –com no?– el dolç premi que suposarà després assaborir les més que ben merescudes vacances de Nadal.\n1 Kg + 1 �\nAjuda als refugiats del S�hara\nAjuda als refugiats del Sàhara portant al IES La Nucía tan sols 1€ y 1 Kg d' arròs, oli o llentilles.\nA consergeria es troba l'urna on podeu dipossitar les donacions.